钦定古今图书集成/明伦汇编/官常典/第007卷 > 汤沐公馀日录 > 《又归昭烈谢孟德书》前人
## 钦定古今图书集成/明伦汇编/官常典/第007卷 > 汤沐公馀日录 > 《又归昭烈谢孟德书》前人

羽闻“主忧则臣辱，主辱则臣死。”曩！所以不死者，欲得
故主之音问耳。今故主已在河北，此心飞越，神已先
驰。惟明公幸少矜之。千里追寻，当不计利害，谋生死
也。子女玉帛之贶，勒之寸丹，他日幸以旗鼓相当，退
候三舍，意者亦如晋重耳之事秦穆公者乎？某谢。